**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“** **NR. 09.4.3-ESFA-K-805 „ŽMOGIŠKIEJI IŠTEKLIAI INVEST LT+“ PROJEKTŲ ATRANKOS KRITERIJŲ KEITIMO DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-02-12 |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | Ingrida Bartkutė | 1. Atkreipiame dėmesį, kad užsienio investuotojai Lietuvoje susiduria ne tik su specializuotų kompetencijų darbuotojų trukumu, bet ir su darbuotojų lyderystės stoka bei žemu darbo produktyvumu. Todėl visų pirma yra svarbu ugdyti darbuotojų asmenines savybes, tam, kad jie gebėtų efektyviai pritaikyti turimus įgūdžius ir žinias darbo aplinkoje. Darbuotojai yra pažeidžiami ne dėl teorinių žinių ar praktinių įgūdžių stokos, bet dėl žemos savivertės, pokyčių baimės, lankstumo, atvirumo naujovėms, veržlumo nebuvimo, vengimo prisiimti atsakomybes – tai bene svarbiausios savybės siekiant asmeninio augimo ir efektyvumo, todėl ypatingai svarbu jas ugdyti.   Be to palankaus emocinio klimato kūrimas šių dienų realijomis yra iš ties rimtas iššūkis organizacijoms. Išorinis neapibrėžtumas, krizinės situacijos daro įtaką ne tik įmonių funkcionavimui ir išlikimui, bet visų pirma paveikia žmones – vidinius įmonės resursus. Užsienio investuotojai įmonių veiklose taip pat susiduria ir su kultūriniais ar kartų skirtumais, todėl svarbu ugdyti darbuotojų asmenines savybes ir šiame kontekste.  Atsižvelgiant į tai, kas išdėstyta, siūlytume įtraukti į finansuotinas veiklas ne tik specialiuosius, bet ir bendruosius mokymus.  2. Pastarųjų metų situacija rodo, kad nuotolinis darbas bei mokymasis tampa kasdienybe, todėl siūlytume atsisakyti bet kokių ribojimų dėl nuotolinių mokymų organizavimo, bei suteikti galimybę projektų vykdytojams patiems rinktis kokiu būdu organizuoti darbuotojų kvalifikacijos procesą. Nuotolinis ugdymas yra lygiavertis fiziškai organizuojamiems mokymams, kokybinius reikalavimus užtikrina tinkamo tiekėjo atranka, bet ne mokymų organizavimo būdas. Todėl siūlome, kad nuotoliniai mokymai galėtų sudaryti 100 proc. visų vykdomų projekto veiklų. | **Neatsižvelgta.**   1. Pažymėtina, kad priemonės „Žmogiškieji ištekliai Invest LT+“ tikslas – skatinti tiesiogines užsienio investicijas, sudarant sąlygas tobulinti investuotojų darbuotojų kvalifikaciją, žinias ir gebėjimus.   Mokymų, skirtų komandos, organizacijos kultūrai formuoti, asmeniniam efektyvumui, vadovavimo (įskaitant ugdančiojo vadovavimo (angl. *coaching* ) kompetencijoms ugdyti (pvz., konfliktams spręsti, stresui valdyti, bendravimui, motyvavimui, laikui planuoti, emociniam intelektui, lyderystei, pozityviam mąstymui, veiklai planuoti, organizacijos pokyčiams, personalui valdyti, grįžtamajam ryšiui suteikti, susirinkimų vedimo, užduočių delegavimo, funkcijų paskirstymo kompetencijoms ugdyti, kūrybiškumo gebėjimams ugdyti ir pan.) išlaidos yra netinkamos finansuoti.  Pritariame, kad darbuotojai turi būti įtraukti į mokymus, ypatingai tuos, kurie skirti bendram įmonės/organizacijos tikslų siekimui ar savo bendrųjų kompetencijų kėlimui, tačiau tuomet savo bendrųjų įgūdžių tobulinimą turėtų finansuoti nuosavomis arba įmonės lėšomis, nesinaudojant ESF investicijomis.   1. Pažymėtina, kad priemonės „Žmogiškieji ištekliai Invest LT+“ projektų atrankos kriterijai nenustato reikalavimų mokymo formai. Reikalavimai nuotoliniams mokymams ir su jais susijusioms išlaidoms bus nustatyti priemonės „Žmogiškieji ištekliai Invest LT+“ projektų finansavimo sąlygų apraše. Esant paskelbtai valstybės lygio ekstremaliai situacijai reikalavimai nuotoliniams mokymams jau vykdomuose projektuose yra supaprastinti. Tačiau Lietuvos Respublikos finansų ministerija yra atkreipusi dėmesį, kad siekiant efektyvių investicijų privaloma užtikrinti, kad nuotoliniu būdu vykdomų veiklų rizikos būtų valdomos. |